એરપોર્ટ પર જ મીડિયા મૌલાના વસ્તાન્વીને ઘેરી વળ્યું હતું અને એમના વિવાદિત નિવેદન અંગે પૂછતાં મૌલાના વસ્તાનવીએ સમગ્ર ઘટના માટે ઉર્દૂ પ્રેસ દ્વારા કરવામાં આવેલા ખોટા તરજુમાને જવાબદાર ઠેરવી જણાવ્યું હતું કે નરેન્દ્ર મોદી અંગેના એમના નિવેદનમાં એમણે ક્યારેય ગુજરાતના રમખાણો માટે મોદીને ક્લીન ચીટ આપી નથી. . મૌલાનાએ ભાર પૂર્વક કહ્યું હતું કે એમણે તો ફક્ત ગુજરાતના વિકાસના વખાણ કર્યા હતા અને ગુજરાતના મુસ્લીમો વિકાસના ફળ ચાખવાથી બાકાત ના રહે એ માટે બુનિયાદી તાલીમ અને શિક્ષણ લેવાની હિમાયત માત્ર કરી હતી.